
בס"ד יום שלישי ב' אב תשע"ג.


בעקבות האבות בפרקי אבות.


משנה מסכת אבות פרק א ו - יהושע בן פרחיה ונתאי הארבלי קבלו מהם: יהושע בן פרחיה אומר: עשה לך רב, וקנה לך חבר, והוי דן את כל האדם לכף זכות:  


אם אני בטוח שאני גאון, וכבר יודע הכל, אין ספק שלא אוכל ללמוד באמת עוד דברים, כי הרי אני כבר יודע הכל... אבל אם אחפש לעצמי "רב" – אדם שאוכל ללמוד ממנו, כי ארגיש ואזכור שבעצם כל אחד יכול להיות "רב" שלי, כי הרי אני יכול ללמוד מכל אדם, לפחות משהו קטן, אז אוכל ללמוד וגדול באמת. אך כדי ללמוד, עלי להרגיש כי אני לא יודע הכל.... – מידת הענווה.


קיבלתי על עצמי לנהוג כדברי חכמים, ולכן:_____________________________________________________________________________________________________________________________________________________________________________________________________________________________________________________________________.


פסוק לי פסוקך:


(דברים פרק א לט) וְטַפְּכֶם אֲשֶׁר אֲמַרְתֶּם לָבַז יִהְיֶה וּבְנֵיכֶם אֲשֶׁר לֹא יָדְעוּ הַיּוֹם טוֹב וָרָע הֵמָּה יָבֹאוּ שָׁמָּה וְלָהֶם אֶתְּנֶנָּה וְהֵם יִירָשׁוּהָ:


לפעמים אנחנו בטוחים שאנחנו יודעים הכל. הכל ברור לנו, מה נעשה? לאן נלך? מה אנחנו יכולים, ומה לא!!! אבל את האמת יודע רק הקב"ה. אנחנו יכולים, ואץ צריכים לתכנן, אך לזכור כי מי שקובע מה יקרה – זה רק הקב"ה.


כל כך חשוב שלא להבטיח, או לנדור. כי לא תמיד הקב"ה יעזור לנו לקיים את ההבטחה שלנו. לכן חשוב להגיד "בלי נדר", "אשתדל" ...

